ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind transmiterea în folosință gratuită a imobilului-teren înscris în C.F. nr. 419407 Lugoj, nr. cadastral 419407, Parohiei Ortodoxe Învierea Domnului Lugoj**

 Consiliul Local al Municipiului Lugoj;

 Având în vedere referatul nr. 16/50949/(RU)50950 din 21.05.2024 al Primarului interimar al Municipiului Lugoj - inițiator al Proiectului de hotărâre;

 Având în vedere Proiectul de hotărâre nr. 91 din 21.05.2024privind transmiterea în folosință gratuită a imobilului-teren înscris în C.F. nr. 419407 Lugoj, nr. cadastral 419407, Parohiei Ortodoxe Învierea Domnului Lugoj;

 Luând în considerare raportul de specialitate nr. 16/51216/(RU)51217 din 21.05.2024 întocmit de Direcția urbanism-patrimoniu;

 Luând în considerare avizul nr. 50 din 29.05.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

 Luând în considerare referatul Direcției urbanism-patrimoniu nr. 16/50744/(RU)50745 din 20.05.2024;

 Luând în considerare adresa Parohiei Ortodoxe Învierea Domnului Lugoj nr. 197 din 19.09.2023, reprezentată prin preot paroh Nicolae Ciucure, înregistrată în evidențele instituției noastre sub nr. 16/105093 din 20.09.2023;

 Ținând cont de Hotărârea Consiliului Local al Municipiului Lugoj nr. 312 din 26.10.2023 privind exprimarea acordului pentru dezlipirea unui imobil - teren, situat în intravilanul Municipiului Lugoj, înscris în C.F. nr. 416961 Lugoj (nr. C.F. vechi: 3517 LG), nr. top. 390/1/1/b/1;

 În conformitate cu art. 8 alin. (1) și alin. (2), art. 9 alin. (3) și art. 27 alin. (1) din Legea nr. 489/2006 privind libertatea religioasă și regimul general al cultelor, republicată, rectificată ulterior;

 Având în vedere prevederile art. 553 alin. (1), art. 874 alin. (1) și art. 888 din Legea nr. 287/2009 privind Codul Civil, republicată, cu modificările și completările ulterioare;

 În conformitate cu art. 87 alin. (5), art. 129 alin. (2) lit. c), alin. (6) lit. b), art. 136, art. 139 alin. (3) lit. g), art. 354 și art. 362 din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

 **Art.1.** - Se transmite în folosință gratuită, pentru o perioadă de 50 ani, Parohiei Ortodoxe Învierea Domnului Lugoj, imobilul-teren în suprafața totală de 739 m.p., imobil-teren afectat de accesul la biserică (culoar și trepte) și de zidurile de sprijin care sunt construite parțial pe acesta, înscris în C.F. nr. 419407 Lugoj, nr. cadastral 419407.

 **Art.2.** - Îndeplinirea prevederilor prezentei hotărâri se încredințează Direcției urbanism – patrimoniu.

 **Art.3.** - Prezenta hotărâre se comunică:

 - Instituției Prefectului, Județul Timiș;

 - Primarului interimar al Municipiului Lugoj;

 - Direcției administrație publică locală;

 - Direcției buget-cheltuieli;

 - Direcției urbanism-patrimoniu;

 - Parohiei Ortodoxe Învierea Domnului Lugoj;

 - Biroului de Cadastru și Publicitate Imobiliară;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Adrian-Doru Serendan SECRETARUL GENERAL AL MUNICIPIULUI

 Dan Ciucu

 **Nr. 87 din 30.05.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 15 |
| 3. | Număr voturi pentru | 15 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |